Ástæðan er sú að markmiðið með borgaralegri óhlýðni er réttlæti og með því að forðast ofbeldi birtist krafan um réttlæti í sjálfri athöfninni . Það er ekki heldur markmið óhlýðninnar að " sigra " í baráttu við yfirvöld á einhverjum þeim vettvangi þar sem ofbeldi ræður úrslitum , enda væri óhlýðni borgarinn þá dæmdur til að " tapa " . Einungis að þessari forsendu gefinni getur andóf , sem byggist á því að brjóta gegn lögum eða reglum , gert undirliggjandi hugmynd um réttlæti að forsendu í baráttu gegn ranglátum lögum , reglum eða stofnunum . Ef aflað er tilskilinna leyfa eru mótmælafundir og kröfugöngur til að mynda yfirleitt ekki dæmi um borgaralega óhlýðni , meðal annars vegna þess að ekki er um neina óhlýðni að ræða . Í slíku tilviki væri ekki um borgaralega óhlýðni að ræða heldur mun róttækara andóf þar sem uppreisnarmenn eru jafnvel undir það búnir að beita ofbeldi ( kannski með réttmætum hætti ) og myndu eflaust einnig forðast refsingar . Árið 1964 hlaut Martin Luther King Jr. friðarverðlaun Nóbels fyrir baráttu sína gegn aðskilnaði svartra og hvítra í Bandaríkjunum en í þeirri baráttu beitti hann fyrst og fremst borgaralegri óhlýðni – og leiftrandi ræðusnilld . Árið 1963 stóð Martin Luther King ásamt fleirum fyrir víðtæku andófi í Birmingham , Alabama , og var meðal annars fangelsaður fyrir vikið . Hann sagði líka að borgaraleg óhlýðni væri ekki einungis réttlætanleg andspænis ranglátum lögum , heldur að „ maður bæri siðferðilega ábyrgð á að brjóta gegn ranglátum lögum “ . Árið 1968 var Martin Luther King jr. myrtur en þá hafði hann helgað krafta sína baráttu gegn fátækt og stríðinu í Víetnam . Barátta hans hafði gríðarleg áhrif og er gott dæmi um þann árangur sem borgaraleg óhlýðni getur skilað . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .